
Δίκτυο Σχινιά-Μαραθωνα
Περιβαλλοντικό – Πολιτισμικό μονοπάτι:
Ακτογραμμή Ραμνούς -Βραυρών

Αναγκαιότητα δημιουργίας του τοπικού δικτύου Σχινιά
Το δίκτυο Σχινιά κρίθηκε σκόπιμο να δημιουργηθεί για τους παρακάτω λόγους

- Η ακτογραμμή Ραμνούς - Μαραθώνας - Νέα Μάκρη - Άρτεμις – Βραυρών, παρουσιάζει ιδιαίτερο ενδιαφέρον λόγω του εξαιρετικού φυσικού και  αρχαιολογικού πλούτου της  (Εθνικό πάρκο Σχινιά, έλος, ρέματα, θάλασσα, Μουσείο Μαραθώνα, Μακαρία πηγή, Ιερό Αρτέμιδος, Ίσιδος, κ.ά.). Το δίκτυο μπορεί να συμβάλει στη μελέτη της περιοχής ως ενότητας, στην ανάδειξη του πλούτου της (οικολογικού, ιστορικού, πολιτιστικού), στην προβολή της και κυρίως στην προστασία της.
-  Στην περιοχή έχει προταθεί η δημιουργία Κέντρου Περιβαλλοντικής Εκπαίδευσης (ΚΠΕ).  Οι δύο αυτές νέες προοπτικές (το προταθέν ΚΠΕ και το δίκτυο Σχινιά) θα μπορούσαν -μέσα από συνέργεια- να διαμορφώσουν σταδιακά μία εναλλακτική αναπτυξιακή προοπτική για την περιοχή, προσδίδοντας της στοιχεία οικολογικής αειφορικής ανάπτυξης.  
-   Οι μαθητές των σχολείων της ακτογραμμής, αλλά και οι μαθητές άλλων σχολείων της Αττικής καθώς και το κοινό που επισκέπτεται την περιοχή, μέσω του δικτύου θα μπορούσαν να γνωρίσουν καλύτερα τα ιδιαίτερα χαρακτηριστικά  της περιοχής και να συμβάλουν στην ορθολογική διαχείριση και την προστασία της. 
Στόχοι του δικτύου 

Ενδεικτικοί στόχοι του δικτύου είναι οι παρακάτω:

- Υλοποίηση σχολικών προγραμμάτων Περιβαλλοντικής Εκπαίδευσης με θέματα σχετικά με το αντικείμενο του δικτύου

- Οργανωμένη επιστημονική, μεθοδολογική και παιδαγωγική στήριξη των συμμετεχόντων εκπαιδευτικών 

- Μελέτη της περιοχής εκ μέρους των εκπαιδευτικών και μαθητών μέσα από συστημική προσέγγιση με την υιοθέτηση μιας λογικής η οποία λαμβάνει υπόψη της τις οικολογικές διαστάσεις της περιοχής, τα αρχαιολογικά / ιστορικά στοιχεία, τις πολιτισμικές επιρροές, τις κοινωνικές αντιλήψεις και τις οικονομικές διαστάσεις και προοπτικές 

- Ανάπτυξη επικοινωνιακού πλαισίου μεταξύ μαθητών και εκπαιδευτικών διαφορετικών σχολείων της περιοχής

- Ανταλλαγή εμπειριών και απόψεων σε θέματα σχετικά με το αντικείμενο του δικτύου

- Ανάδειξη των ιδιαιτεροτήτων και του πλούτου της περιοχής 

-  Ανάληψη δράσεων προστασίας του περιβάλλοντος, κ.ά.

Χρόνος λειτουργίας του δικτύου: Το δίκτυο σχεδιάζεται να λειτουργήσει περίπου  για 3-5 σχολικά έτη.  Εγκριση Δικτύου Μάρτιος 2007.
Ενδεικτικές δράσεις του δικτύου
Α' φάση: Προετοιμασία 

(1) Ανίχνευση και εντοπισμός των σχολείων της περιοχής που ενδιαφέρονται να συμμετάσχουν στο δίκτυο 

Στο πλαίσιο αυτό στάλθηκε Πρόσκληση εκδήλωσης ενδιαφέροντος προς τους εκπαιδευτικούς των σχολείων.
(2) Τυπική έγκριση λειτουργίας του δικτύου εκ μέρους της Διεύθυνσης Δ/θμιας Εκπ/σης Ανατ. Αττικής προκειμένου να διευκολυνθεί η συμμετοχή των εκπαιδευτικών στις συναντήσεις του δικτύου και να αποκτήσει το δίκτυο μία τυπική νόμιμη  λειτουργία 

(3) Συναντήσεις των συντονιστών του δικτύου με τους συμμετέχοντες στο δίκτυο εκπαιδευτικούς με στόχο την αρχική ενημέρωση των εκπαιδευτικών εκ μέρους των συντονιστών του δικτύου για το χαρακτήρα και τους στόχους του δικτύου, την επικοινωνία, την ανταλλαγή απόψεων, τη διατύπωση συγκεκριμένων μεθοδολογικών προτάσεων και το σχεδιασμό δράσεων
Στο πλαίσιο αυτό πραγματοποιήθηκε συνάντηση στο ΤΕΕ Ραφήνας και στο Γυμνάσιο - Λύκειο  Μαραθώνα κατά την αρχή του τρέχοντος σχολικού έτους 
(4) Διερεύνηση και εντοπισμός εκ μέρους των συντονιστών του δικτύου πιθανών συνεργασιών με ειδικούς επιστήμονες, φορείς, κ.ά. και Ανάπτυξη συνεργασιών με φορείς και ειδικούς

Πραγματοποιήθηκαν αρχικές συναντήσεις των συντονιστών του δικτύου με το φορέα Διαχείρισης με στόχο την ενημέρωση σχετικά με το χαρακτήρα και τις αρμοδιότητες του φορέα διαχείρισης, τις δράσεις που αναπτύσσει στην περιοχή και τις πιθανές συνεργασίες με το δίκτυο
(5) Οργανωμένες ενημερωτικές συναντήσεις των εκπαιδευτικών με φορείς και ειδικούς

Πραγματοποιήθηκε συνάντηση στο Μαραθώνα μεταξύ των συντονιστών του δικτύου, των συμμετεχόντων στο δίκτυο εκπαιδευτικών και του φορέα διαχείρισης  του Σχινιά 

(6) Πραγματοποίηση επισκέψεων μελέτης στο πεδίο με στόχο την ενημέρωση και τη γνωριμία των συμμετεχόντων εκπαιδευτικών με την υπό μελέτη περιοχή
-Μελέτη των χαρακτηριστικών οικοσυστημάτων της περιοχής του Σχινιά με καλεσμένο τον κ. Σφήκα: Επίσκεψη και μελέτη χαρακτηριστικών φυτών και ζώων στο υγρότοπο, τη Μακαρία πηγή και το  πευκοδάσος του σχινιά 
- Μελέτη ορνιθοπανίδας, παρατήρηση πουλιών και παακολούθηση επί τόπιας δακτυλίωσης πουλιών με καλεσμένο τον κ. Σκαρέα της Ελληνικής Ορνιθολογικής Εταιρείας

- Μελέτη των χαρακτηριστικών φυτών του πευκοδάσους και του υγρότοπου με Δεληπέτρου.
Β' φάση: Εφαρμογή 

-Συγκρότηση των περιβαλλοντικών ομάδων των σχολείων

-Διερεύνηση της περιοχής και εντοπισμός αξιόλογων φυσικών, αρχαιολογικών και πολιτισμικών στοιχείων από περιβαλλοντικές ομάδες των σχολείων που συμμετέχουν στο δίκτυο προκειμένου οι μαθητές να γνωρίσουν την περιοχή τους και να ανακαλύψουν τον κρυμμένο πλούτο της.

-Συγκέντρωση δεδομένων, μέσα από επιτόπιες παρατηρήσεις, βιβλιογραφική έρευνα επαφές με ειδικούς και φορείς, κ.ά.

-Επεξεργασία των δεδομένων

-Συνάντηση των περιβαλλοντικών ομάδων με στόχο την παρουσίαση των προγραμμάτων και την ανταλλαγή εμπειριών

Γ' φάση: Αποτύπωση εναλλακτικών διαδρομών και πιθανή παραγωγή εκπαιδευτικού υλικού και
Με την ολοκλήρωση του προγράμματος θα μπορούσαν:

· να αποτυπωθούν βασικά σημεία και να χαραχθούν εναλλακτικές διαδρομές (μονοπάτια  για μαθητές ή και για κοινό) 
· να γίνει επεξεργασία του υλικού που θα έχει συγκεντρωθεί από την υλοποίηση των προγραμμάτων των σχολείων 
· να δημιουργηθεί σχετικό εκπαιδευτικό ενημερωτικό υλικό (χάρτες, μπροσούρες με αναφορές στα πλέον σημαντικά σημεία, φύλλα προτεινόμενων δραστηριοτήτων

Ευαγγελία Αγγελίδου          Ελένη Κρητικού

